Mellem undertegnede

[*indsæt navn*]

[*indsæt adresse*]

[*indsæt by & postnummer*]

[*indsæt CVR-nummer*]

(herefter kaldet advokatfirmaet)

og medundertegnede

[*indsæt navn*]

[*indsæt adresse*]

[*indsæt by & postnummer*]

(herefter kaldet advokatfuldmægtigen)

indgås følgende:

**ANSÆTTELSESKONTRAKT**

**§ 1 Tiltrædelse og autorisation**

Advokatfuldmægtigen tiltræder stillingen med virkning fra [*indsæt dato og år*].

Advokatfuldmægtigen autoriseres under advokat [*indsæt navn*]

**§ 2 Arbejdssted**

Arbejdsstedet er [*indsæt adresse*]. Advokatfuldmægtigen har ret til at udføre arbejdet fra den dertil etablerede hjemmearbejdsplads i den udstrækning dette er foreneligt med advokatfirmaets drift.

**§ 3 Løn, lønforhandling og lønregulering**

Den årlige løn vil være kr. [indsæt beløb] som udbetales månedsvis bagud med kr. [indsæt beløb]. Beløbet indsættes på medarbejderens anviste konto den sidste hverdag i måneden.

Lønnen optages til forhandling én gang årligt i [*indsæt måned*] måned med virkning fra [*indsæt måned*] måned, første gang i [*indsæt måned*] måned [*indsæt år*].

**§ 4 Pension**

Der etableres en pensionsordning i et pensionsselskab efter advokatfuldmægtigens eget valg, medmindre advokatfuldmægtigen deltager i eller har pligt til at deltage i en af advokatfirmaet etableret pensionsordning.

Til pensionsordningen indbetaler advokatfirmaet [*indsæt procentsats*] % og advokatfuldmægtigen [*indsæt procentsats*] % af den samlede løn i § 3.

**§ 5 Arbejdstid**

Den ugentlige arbejdstid udgør 37 timer, inkl. 1/2 times daglig frokostpause.

Advokatfuldmægtigen tilrettelægger selv sin arbejdstid, der placeres inden for advokatfirmaets normale kontortid.

Tid, der medgår til transport i forbindelse med arbejdets udførelse, deltagelse i kurser, efteruddannelse og lignende, medregnes som arbejdstid, ligesom arbejde udført hjemmefra også medregnes.

Advokatfuldmægtigen har ret til at undervise på højere læreranstalter i arbejdstiden. Honorar i den forbindelse tilfalder advokatfuldmægtigen personligt.

**§ 6 Merarbejde**

Det tilstræbes, at arbejdet tilrettelægges på en sådan måde, at det ikke medfører merarbejde.

Har advokatfuldmægtigen konsekvent merarbejde, der ikke udspringer af større enkeltstående arbejdsopgaver, skal der mellem parterne ske en drøftelse af, hvordan merarbejdet kan nedbringes og/eller honoreres.

Ved honorering af merarbejde sker dette efter advokatfuldmægtigens valg med afspadsering eller merarbejdsbetaling efter følgende regler:

* afspadsering svarende til merarbejdets omfang med et tillæg af 50 %

eller

* merarbejdsbetaling beregnet med timelønnen med et tillæg af 50 %.

Afspadsering afvikles efter aftale, dog således at merarbejdet senest er afspadseret 6 måneder efter, at den er optjent. Ved fratræden udbetales al tilgodehavende afspadsering med den sidste lønudbetaling.

Merarbejdsbetaling udbetales med den førstkommende månedsløn.

**§ 7 Ferie og fridage**

**Ferie**

Ferie optjenes og afholdes i overensstemmelse med reglerne i ferieloven, dog således at advokatfuldmægtigen optjener 2,5 feriedag pr. måned svarende til 6 uger årligt.

## Den 6. ferieuge placeres efter reglerne om restferie i ferieloven.

Advokatfuldmægtigen kan vælge at få den 6. ferieuge, der ikke er afviklet inden ferieårets slutning, konverteret til et kontant beløb svarende til den løn, som den pågældende ville have fået udbetalt ved afholdelse af ferien, medmindre arbejdsgiveren med en måneds varsel varsler ferien afholdt inden ferieårets udløb.

## Det særlige ferietillæg i henhold til ferieloven udbetales med [indsæt procentsats] %, og medtages med samme procentsats ved beregningen af feriegodtgørelse ved fratræden.

Advokatfuldmægtigen er berettiget til fuld løn under ferie fra tiltrædelsestidspunktet.

Advokatfuldmægtigen er berettiget til erstatningsferie for dokumenteret sygdom af mere end en uges varighed under ferie.

Der kan ikke varsles ferie til afholdelse i en eventuel opsigelsesperiode. Dette uanset advokatfuldmægtigens eventuelle fritstilling.

**Fridage**

Juleaftensdag, Nytårsaftensdag, fredag efter Kristi Himmelfartsdag samt Grundlovsdag er fridage med fuld løn.

**§ 8 Advokatuddannelse**

Advokatfirmaet sikrer, at advokatfuldmægtigen opnår en bred uddannelse og et godt kendskab til advokatgerningen. Advokatfuldmægtigen skal under uddannelsen deltage i retssagsbehandling, herunder mundtlig domsforhandling, under fornøden vejledning af principalen. Under uddannelsen skal advokatfuldmægtigen oplæres i og varetage selvstændig klientkontakt.

Advokatfirmaet og advokatfuldmægtigen sikrer løbende sammenhæng mellem advokatuddannelsens kurser og advokatfuldmægtigens daglige, praktiske arbejde. Advokatfirmaet vil i god tid bistå advokatfuldmægtigen i at fremfinde egnet sag til advokatfuldmægtigens retssagsprøve.

Advokatfirmaet tilmelder advokatfuldmægtigen Advokatsamfundets efteruddannelse for advokatfuldmægtige, og afholder alle udgifter forbundet hermed. Advokatfuldmægtigen har ret til frihed med løn til deltagelse i de obligatoriske kurser.

Advokatfirmaet sørger for, gennem arbejdets tilrettelæggelse, at advokatfuldmægtigen under deltagelsen i Advokatsamfundets efteruddannelse for advokatfuldmægtige ikke skal stå til rådighed for advokatfirmaet.

Advokatfuldmægtigen har ret til [*indsæt antal*] dage frihed med løn til forberedelse til advokateksamen.

**§ 9 Kompetenceudvikling og medarbejderudviklingssamtale**

Advokatfuldmægtigen er berettiget til kompetenceudvikling, herunder efteruddannelse efter aftale med og for advokatfirmaets regning.

Der afholdes én gang årligt en medarbejderudviklingssamtale mellem advokatfuldmægtigen og principalen. Medarbejderudviklingssamtalen skal sikre en målrettet og systematisk udvikling af advokatfuldmægtigens faglige og personlige kompetencer.

Tilrettelæggelsen af advokatfuldmægtigens kompetence- og udviklingsforløb sker såvel i det daglige som i den årlige medarbejdsudviklingssamtale. Udviklingsforløbet skal i videst muligt omfang tilgodese såvel advokatfirmaets kompetencebehov som advokatfuldmægtigens egne udviklingsønsker.  
  
Ved medarbejderudviklingssamtalen skal der opstilles og følges op på en skriftlig individuel udviklingsplan, hvor der skal formuleres udviklingsmål og -aktiviteter for advokatfuldmægtigen. Udviklingsaktiviteterne kan omfatte såvel ”læring-på-jobbet-metoder” som uddannelse, efteruddannelse, kurser mm. Det er en gensidig forpligtelse, at der løbende følges op på de i udviklingsplanen aftalte udviklingsmål og – aktiviteter. Advokatfuldmægtigen har såvel ret som pligt til at deltage i uddannelse, der er relevant for ansættelsen.  
  
Det er en gensidig forpligtelse, at udviklingsplanerne gennemføres således, at rammerne og betingelserne for kompetenceudviklingen sikres.

**§ 10 Graviditet, barsel og adoption**

Advokatfuldmægtigen er berettiget til orlov i forbindelse med graviditet, fødsel og adoption i overensstemmelse med barsellovens regler herom.

Virksomheden betaler fuld løn til mor i følgende periode:

* 4 uger før forventet fødsel
* 24 uger efter fødsel.

Virksomheden betaler fuld løn til far/medmor i følgende periode:

* 24 uger efter fødsel.

Faren/medmoren har ret til at placere 2 af ugerne i sammenhæng inden for de første 10 uger efter fødsel. De øvrige uger kan placeres efter den 10. uge efter fødslen. Faren/medmoren har dog ret til at påbegynde fraværet inden før de første 10 uger efter fødslen.

Ovennævnte finder desuden fuldt ud anvendelse i tilfælde af adoption. Fuld løn i 4 uger før forventet modtagelse ydes, hvis det er et krav fra adoptionsmyndighederne, at adoptivbarnet skal hentes i udlandet.

**§ 11 Barns sygdom**

Advokatfuldmægtigen har ret til 2 dages frihed med løn ved barns sygdom.

**§ 12 Omsorgsdage**

Advokatfuldmægtigen har ret til 2 omsorgsdage med løn om året.

Advokatfuldmægtige med børn har herudover ret til 2 børneomsorgsdage med løn pr. barn pr. kalenderår til og med det kalenderår, hvori barnet fylder 15 år.

Retten til omsorgsdage gælder fra ansættelsestidspunktet. Hvis advokatfuldmægtigen ikke inden årets udgang eller ved fratræden har anvendt omsorgsdagene, forfalder de til kontant udbetaling ved årets udgang.

**§ 13 Aviser og tidsskrifter**

Advokatfuldmægtigen har ret til betalt abonnement(er) på [*indsæt avis(er)*] og [*indsæt tidsskrift(er)*].

**§ 14 Telefon og hjemmearbejdsplads**

Advokatfirmaet stiller en mobiltelefon til rådighed for advokatfuldmægtigen. Herudover har advokatfuldmægtigen ret til betalt fastnettelefon og internetopkobling.

Der etableres en hjemmearbejdsplads på advokatfuldmægtigens bopæl med det hard- og software, der er nødvendigt til arbejdets udførelse.

Ovenstående kan benyttes både arbejdsmæssigt og privat, og advokatfirmaet afholder omkostningerne ved etableringen og de løbende udgifter.

Pr. 1. januar 2010 betaler virksomheden som kompensation for multimediebeskatningen til medarbejderen et månedligt fleksibilitetstillæg. Tillægget svarer til den aktuelle skatteudligning for medarbejderen som følge af multimediebeskatningen.

**§ 15 Rejser og repræsentation**

Advokatfuldmægtigens udgifter til transport, overnatninger, repræsentation, deltagelse i kurser, efteruddannelse o. lign. i advokatfirmaets interesse dækkes af advokatfirmaet efter regning.

For kørsel i egen bil ydes godtgørelse efter den til enhver tid gældende højeste takst, jf. statens regler herom.

**§ 16 Opsigelse**

Ansættelsesforhold kan fra begge parters side opsiges med de i funktionærlovens fastsatte varsler, dog således, at der fra ansættelsens start gælder 3 måneders opsigelsesvarsel fra advokatfirmaets side. Opsigelsesvarslet fra advokatfirmaets side er herefter:

* + - indtil 2 år og 9 måneders ansættelse udgør opsigelsesvarslet 3 måneder
    - indtil 5 år og 8 måneders ansættelse udgør opsigelsesvarslet 4 måneder
    - indtil 8 år og 7 måneders ansættelse udgør opsigelsesvarslet 5 måneder
    - og herefter med 6 måneders varsel.

Fra advokatfuldmægtigens side kan opsigelse ske med 1 måneds varsel til ophør med en måneds udgang.

Opsigelsen sker til udløbet af en kalendermåned, skal ske skriftligt og skal være modtageren i hænde senest den sidste dag i måneden.

Der er ikke aftalt prøvetid for ansættelsesforholdet.

Advokatfuldmægtigen bevarer i opsigelsesperioden - uanset eventuel fritstilling - betalt fastnet- og mobiltelefon, internetopkobling, PC mv. samt abonnementer, jf. §§ 13 og 14.

**§ 17 Funktionærlov og ferielov**

I det omfang ovenstående bestemmelser ikke stiller medarbejderen bedre finder funktionærlovens og ferielovens bestemmelser anvendelse for ansættelsesforholdet.

**§ 18 Mediation**

Advokatfirmaet og advokatfuldmægtigen forpligter sig til at søge enhver uenighed og konflikt, der måtte opstå under og efter ansættelsesforholdet løst hurtigt, i mindelighed og i fællesskab.

Kan advokatfirmaet og advokatfuldmægtigen ikke selv finde frem til en løsning, skal uenigheden søges løst i mindelighed ved hjælp af en mediator valgt af begge i fællesskab.

Hvis ikke advokatfirmaet og advokatfuldmægtigen inden 10 dage efter, at én af dem har fremsat ønske om mediation, er blevet enige om, hvem der skal udpeges som mediator, kan hver af parterne anmode DJØF og advokatfirmaets repræsentant om i fællesskab at udpege én af advokatfuldmægtigen og advokatfirmaet uafhængig mediator.

Bliver uenigheden ikke løst ved mediation inden 30 dage efter valg af mediator, er både advokatfirmaet og advokatfuldmægtigen berettiget til at indbringe tvisten for de danske domstole.

Alle omkostninger i forbindelse med en aftalt mediation afholdes af advokatfirmaet.

\*\*\*\*\*

[*indsæt by*], den [*indsæt dag, måned, år*] [*indsæt by*], den [*indsæt dag, måned, år*]

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

For advokatfirmaet Advokatfuldmægtigen